

UUDISED JA TEATED
KIRIKUS ON MÜÜGIL ÕPETAJA MARKO TIITUSE ESSEEKOGUMIK "ELUSAMA ELU POOLE"
Äsja on trükist ilmunud Viljandi Jaani ja Halliste koguduste õpetaja ja Viljandimaa praosti Marko Tiituse esseede ja mõtiskluste kogumik „Elusama elu poole”.
Mõtisklusi ja arvamuslugusid aastatest 2004-2014, mis sisaldavad vaatlusi
ühiskonnale ja kirikule, pärimusele ja tulevikule, teejuhtidele ja
kaasteelistele, ajale ja igavikule. Ennekõike on need lood inimesest ja
inimesele, ajendatuna püüdlusest elada elusamat elu.
Väljaandja: Johannes Esto Ühing, 2014
Toimetanud Kersti Tamm
Kaanekujundus Maarja Vannas
Marko Tiitus (sünd 1971) on teoloog ja Eesti Evangeelse Luterliku Kiriku
vaimulik. Viimased kümme aastat on tema elu ja teenimine seotud
Viljandimaaga: ta on Viljandi Jaani ja Halliste koguduste õpetaja ning
Viljandimaa praost. Vaimulikutöö kõrval õpetab Marko Tiitus praktilist
teoloogiat EELK Usuteaduse Instituudis ning on tegev ajalehe Eesti Kirik
kolumnistina. Ta on abielus ja nelja tütre isa.
Advendiaeg ja jõulud on tulemas. Algupärane vaimulik kirjasõna on kindlasti hea kingitus ning üks võimalus tutvustada oma kogudust ja kirikut.
Raamat on saadaval kiriku kirjandusletis ja kantseleis hinnaga 12 eurot.
Marko Tiitus
e-post: firstname.lastname@example.org
tel 53 413 394
« tagasi